ເຈົ້າໜ້າທີ່ຈັບ ຜູ້ຕ້ອງສົງໄສ ວາງແຜນໂຈມຕີ ທຳນຽບຫ້າແຈ
ສະຫະລັດ ຈັບຜູ້ຕ້ອງສົງໄສຄົນນຶ່ງ ໃນຂໍ້ຫາວາງແຜນໂຈມຕີ ທຳນຽບຫ້າແຈ ແລະລັດຖະສະພາ ສະຫະລັດ
ຜູ້ຊາຍອາຍຸ 26 ປີຄົນນຶ່ງໄດ້ຖືກຈັບທີ່ນະຄອນບອສຕັນລັດ Massachusetts ທາງພາກ ຕາເວັນອອກສຽງເໜືອຂອງສະຫະລັດ ໃນຂໍ້ຫາວາງແຜນ ເພື່ອສ້າງຄວາມເສຍຫາຍ ຫຼືທຳ ລາຍທຳນຽບຫ້າແຈແລະຕຶກຫໍລັດຖະສະພາສະຫະລັດໂດຍເຮືອບິນຂະໜາດໃຫຍ່ທີ່ຄວບຄຸມ ຈາກໄລຍະໄກບັນທຸກດິນລະເບີດປລາສຕິກ ກະຊວງຍຸຕິທຳຂອງສະຫະລັດກ່າວໃນມື້ວັນພຸດວານນີ້ວ່ານາຍ Rezwan Ferdaus ຊຶ່ງ ເປັນພົນລະເມືອງອະເມຣິກັນຍັງໄດ້ຖືກຂໍ້ຫາພະຍາຍາມຈະໃຫ້ການສະໜັບສະໜຸນທາງດ້ານ ວັດຖຸແລະຊັບພະຍາກອນແກ່ອົງການກໍ່ການຮ້າຍຕ່າງປະເທດໂດຍສະເພາະແລ້ວແມ່ນກຸ່ມກໍ່ ການຮ້າຍອາລກາຍດາ ເພື່ອຈະໂຈມຕີກຳລັງທະຫານອະເມຣິກັນ ຢູ່ໃນຕ່າງປະເທດ ນາຍ Ferdaus ໄດ້ຖືກຈັບລຸນຫຼັງການປະຕິບັດງານແບບລັບໆຂອງເຈົ້າໜ້າທີ່ສະຫະລັດ ເຈົ້າໜ້າທີ່ເວົ້າວ່າ ນາຍ Ferdaus ເລີ່ມວາງແຜນເຮັດສົງຄາມສັກສິດຫຼືຈີຮາດຕໍ່ຕ້ານສະຫະ ລັດ ໃນຕົ້ນປີ 2010 ເຈົ້າໜ້າທີ່ສືບສວນເວົ້າວ່າ ພວກຜູ້ຄົນບໍ່ໄດ້ຕົກຢູ່ໃນອັນຕະລາຍໃດໆ ຈາກອຸບປະກອນລະເບີດເຫຼົ່າທີ່ຄວບຄຸມໂດຍເຈົ້າໜ້າທີ່ສືບລັບເອັຟບີອາຍທີ່ປອມໂຕນັ້ນ